da da da da da da id da da da da da da da da da da da da da da da da da da da da da da da da da da da da da en da nb fi da da da da sv da da da da da de da ca de en da
Værter | Tag godt imod |Red Barnet
den bedste start i Danmark
Hvis du som privatperson ønsker at stille en bolig til rådighed for ukrainske børn og deres familier, skal du kontakte din kommune. De kan hjælpe dig med information om, hvordan du bedst kan hjælpe. De kan også fortælle, om der er et behov for boliger lige nu.
Hvis du allerede har åbnet dit private hjem for en familie på flugt, har vi her samlet noget information, der kan være brugbart for dig.
Den 16. marts blev der vedtaget en særlov for fordrevne ukrainere. Fordrevne fra Ukraine kan nu hurtigt få en midlertidig opholdstilladelse. Særloven giver også rettigheder til børn fra Ukraine, så de kan få mulighed for en hverdag her i landet. De har blandt andet ret til, at deres familie bliver forsørget, til bolig, skolegang, daginstitution samt sundheds- og sociale tilbud.
Se mere om muligheder og rettigheder på Dansk Flygtningehjælps hjemmeside.
Mange kommuner har etableret hotlines eller akutnumre, hvor du kan henvende dig med konkrete spørgsmål om mulighederne for børnene.
Hjælp og vejledning til børn og forældre på ukrainsk
Børns Vilkår tilbyder nu ukrainsk børne-og forældretelefon. Rådgivere sidder klar til at hjælpe forældre, der er flygtet fra Ukraine med kendskab til barnets rettigheder, overblik over forælderens handlemuligheder, hjælp til at forstå situationen fra barnets perspektiv og meget mere. Børn, der er flygtet fra Ukraine, kan ringe, hvis de har brug for en voksen, der lytter, støtter og giver råd. Det kan være stort og småt.
Læs mere om Børnetelefonen til børn og forældre på ukrainsk.
Ny side: Ukrainian in Denmark
På denne hjemmeside kan du som nytilkommen ukrainer læse og se film om det danske samfund og om livet i Danmark generelt. Her kan du blandt andet få mere viden om børn, pasning og skole, sundhedsvæsenet og arbejde i Danmark.
Gå til sitet Ukrainian in Denmark
Ny i Danmark - Officiel informationsside
Her finder du den officielle portal for udlændinge, der ønsker at besøge, bo eller arbejde i Danmark. Lige nu er der på siden en særlig underside målrettet personer fra Ukraine, der ønsker at opholde sig i Danmark eller er i Danmark. Siden vil løbende blive opdateret og udbygget med relevante spørgsmål og svar.
Ny i Danmark - Udlændingestyrelsen
Hotline og FAQ for ukrainere i Danmark
Dansk Flygtningehjælp åbner en ny psykosocial telefonrådgivning, hvor ukrainske flygtningen kan få kriserådgivning på deres modersmål. Telefonlinjen vil være åben mellem 9-10 og 17-18 på hverdage. I det tidsrum kan ukrainske flygtninge modtage umiddelbar aflastning gennem samtale, få besvaret enkelte spørgsmål eller aftale et tidspunkt for en opfølgende samtale - alt sammen på deres modersmål. Børn, unge og voksne er velkomne til at henvende sig.
Telefonlinjens nummer: 3373 5314
Find FAQ og mere info om hotlinen her
Hvilke informationer eller materialer mangler du på denne side?
Send dine ønsker til os. Vi er i fuld gang med at udvikle denne side og det er en stor hjælp at få forslag og ideer til, hvad vi skal prioritere.
Vi vil gerne høre fra dig
Bliv frivillig hos Red Barnet?